**PROGRAMUL OPERAŢIONAL CAPITAL UMAN**

Axa prioritară nr. 6 - Educație și competențe

Prioritatea de investiții –10.ii. Îmbunătățirea calității și eficienței și accesul la învățământul terțiar și a celui echivalent în vederea creșterii participării și a nivelului de educație, în special pentru grupurile defavorizate

Componenta 1: 379 Bursa Student Antreprenor - Măsură activă pentru creşterea participării studenţilor din categorii vulnerabile la programe de studii de licenţă - Regiuni mai putin dezvoltate POCU/379/6/21/Operaţiune compozită OS. 6.7, 6.9, 6.10

Titlu proiect: „**Creșterea calității programelor de studii universitare prin formarea resursei umane și promovarea culturii antreprenoriale în rândul studenților – ProForm**” cod MySMIS 2014: 124981

Contract de finanțare nr. **37390/27.05.2019**

**GHID METODOLOGIC DE ELABORARE A MATERIALULUI DIDACTIC PENTRU STUDENȚI “ELEMENTE FUNDAMENTALE DE ANTREPRENORIAT”**

Prezentul ghid metodologic constituie un sprijin în demersul de elaborare a materialului didactic aferent cursului “*Elemente fundamentale de antreprenoriat***”** destinat studenților din cadrul proiectului POCU/379/6/21 „Creșterea calității programelor de studii universitare prin formarea resursei umane și promovarea culturii antreprenoriale în rândul studenților – ProForm”.

Sunt precizate aspecte referitoare la:

* Demersul de documentare;
* Structura cursului;
* Structura capitolelor;
* Regulile privind citarea și întocmirea bibliografiei;

Regulile de tehnoredactare

**Demersul de documentare**

*Experții elaborare material didactic – curs pentru studenți* vor realiza un inventar al surselor de informaţii disponibile în legătură cu problematica antreprenoriatului (lucrări de specialitate, articole, studii etc. existente în: biblioteca Universității, baze de date internaționale la care Universitatea are abonament, biblioteca personală etc.), urmând a le selecta pe acelea pe care le consideră utile pentru demersul de documentare în vederea elaborării cursului (sunt de actualitate, sunt relevante și sunt furnizate de către autori recunoscuți în domeniu / mediul universitar sau de către organisme recunoscute la nivel naţional sau internaţional).

Pornind de la materialele astfel identificate, experții vor stabili pentru început structura cursului. Aceasta va putea însă suporta modificări pe parcursul demersului de elaborare a cursului, dacă eventualele modificări ar putea duce la îmbunătățirea calității acestuia.

După stabilirea structurii cursului, realizarea conținutului propriu-zis al cursului se va baza pe sursele bibliografice astfel identificate precum și pe noi surse, pliate pe problematica diferitelor capitole, care au fost selectate similar primelor.

**Structura cursului**

Cursul va avea următoarele elemente componente:

* Introducerea;
* Cuprinsul;
* Aspecte didactico-pedagogice privind cursul;
* Referințele bibliografice.

**Introducerea** va cuprinde informații succinte despre principalele aspecte abordate în suportul de curs, cui se adresează acesta, precum și alte aspecte considerate relevante în legătură cu acesta.

**Cuprinsul** va indica toate capitolele și subcapitolele de rang II ale lucrării, cu indicarea paginației.

**Aspectele didactico-pedagogice privind cursul** vor cuprinde informații despre:

- *obiectivele cursului* – se vor enunţa competenţele ce urmează a fi dobândite de către studenți prin parcurgerea și absolvirea cursului;

- *tematica activităților teoretice și practice* – pentru fiecare capitol se vor indica activitățile teoretice și practice abordate, precum și numărul de ore alocat;

- *metodele pedagogice* folosite în predarea cursului;

- *modalitatea de evaluare calitativă* a cunoștințelor asimilate de către cursanți;

- *rezultatele învățării și valoarea adăugată previzionată*.

**Referinţele bibliografice** vor cuprinde totalitatea surselor bibliografice utilizate în elaborarea cursului.

**Structura capitolelor**

Fiecare capitol al cursului va cuprinde:

* Cuvintele cheie;
* Conținutul propriu-zis al capitolului;
* Referinţele bibliografice (aferente capitolului).

**Cuvintele cheie** vor include termenii / noțiunile de bază cu care se operează în capitolul respectiv.

**Conținutul propriu-zis** al capitolului urmărește prezentarea într-o formă concisă a celor mai importante aspecte în legătura cu problematica abordată, utilizând un limbaj clar, accesibil. De asemenea, pentru a facilita înțelegerea textului, acolo unde natura informației o permite, se vor utiliza tabele şi/sau figuri.

Conținutul fiecărui capitol va putea fi structurat pe subcapitole (de rang II, III, după caz), scopul fiind acela al unei cât mai logice structurări a informației prezentate și, implicit, sporirea lejerității în parcurgerea cursului de către studenți.

Evidenţierea anumitor aspecte de o mai mare importanţă se va realiza cu ajutorul caracterului bold.

**Referinţele bibliografice** vor cuprinde totalitatea surselor bibliografice utilizate în elaborarea capitolului.

**Regulile privind citarea și întocmirea bibliografiei**

Citările în text vor fi scrise între ghilimele cu indicarea în paranteze a autorului / autorilor și anului de apariție a lucrării citate, conform modelului: (Nume autor A, Nume autor B, ș.a.m.d., Anul apariției publicației). Toate lucrările citate în text se vor regăsi la sfârşitul capitolului / lucrării, în secţiunea *Referințe bibliografice*.

În ceea ce privește *Referințele bibliografice* de la sfârșitul fiecărui capitol, precum și cele de la finalul lucrării se vor respecta regulile de mai jos.

Cărțile și articole vor fi ordonate alfabetic după numele autorului / primului autor. În continuare vor fi prezentate documentele utilizate elaborate de diverse organizaţii / instituţii de profil, actele normative utilizate, bazele de date statistice, după caz. Toate sursele bibliografice se vor numerota. Referinţele bibliografice vor fi scrise conform exemplelor prezentate:

* Numele autorului A, Iniţiala prenumelui autorului A., Numele autorului B, Iniţiala prenumelui autorului B., ş.a.m.d. (Anul apariţiei lucrării), *Titlul cărţii*, Editura (pentru cărţi);
* Numele autorului A, Iniţiala prenumelui autorului A, Numele autorului B, Iniţiala prenumelui autorului B., ş.a.m.d. (Anul apariţiei revistei), *Titlul articolului*, Denumirea revistei, Numărul / Volumul, pagina de început şi de sfârşit (pentru articole în reviste);
* Numele autorului A, Iniţiala prenumelui autorului A, Numele autorului B, Iniţiala prenumelui autorului B., ş.a.m.d. (Anul apariţiei revistei), *Titlul articolului*, Denumirea revistei, Numărul / Volumul, pagina web unde revista este disponibilă (pentru articolele în reviste disponibile online);
* Numele autorului A, Iniţiala prenumelui autorului A, Numele autorului B, Iniţiala prenumelui autorului B., ş.a.m.d., *Titlul documentului electronic*, pagina web unde este disponibil, data accesării (pentru documentele electronice);
* Denumirea organizaţiei / instituţiei (Anul elaborării documentului), *Denumirea documentului* (pentru documente elaborate de diverse organizaţii / instituţii de profil);
* *Numele reglementării*, Numărul reglementării şi anul elaborării (pentru actele normative);
* *Denumirea organizaţiei / instituţiei*, pagina web unde este disponibilă baza de date (pentru sursele de date statistice), data accesării.

**Regulile de tehnoredactare**

Pagina va avea format A4. Marginile paginii vor avea următoarele dimensiuni: margine stânga: 3 cm; margine dreapta: 2,5 cm; margine sus: 2,5 cm; margine jos: 2,5 cm.

Întreaga lucrare va fi redactată la 1,5 rânduri, utilizând fontul Times New Roman.

Fiecare capitol va începe pe pagină impară.

Titlurile vor fi tehnoredactate astfel:

* Titluri de rang 1 (denumire capitol): 14 bold, majuscule, centrat. Deasupra și sub titlu vor fi lăsate câte 2 rânduri libere (14 puncte);
* Titluri de rang 2 (denumire subcapitol): 14 bold, centrat. Deasupra și sub titlu va fi lăsat câte 1 rând liber (14 puncte);
* Titlurile de rang 3: 12 bold, justify. Deasupra fiecărui titlu va fi lăsat câte 1 rând liber (12 puncte).

Textul va fi redactat la dimensiunea de 12 puncte, Justify.

Tabelele şi figurile vor fi inserate în text centrat.

Tabelele vor fi numerotate de la 1 la n, în cadrul fiecărui capitol. (Exemplu pentru capitolul 1: Tabel nr. 1.1, Tabel nr. 1.2, ….), cu precizarea titlului lor deasupra tabelului, 12 puncte, bold, centrat. Dacă este cazul, se va preciza sub tabel sursa datelor - 11 puncte, centrat.

Similar, figurile vor fi numerotate de la 1 la n în cadrul fiecărui capitol, cu precizarea titlului lor sub figură, 12 puncte, bold, centrat. Dacă este cazul, se va preciza sub titlul figurii sursa acesteia - 11 puncte, centrat.

Atât figurile cât şi tabelele (considerate împreună cu informaţiile aferente – titlu, sursă), vor avea deasupra şi dedesubt câte 1 rând liber (12 puncte).

Pentru eventualele aspecte neclare întâlnite în procesul de realizare a cursului, neprecizate în prezentul ghid, experții implicați vor purta discuții urmând a decide asupra variantei optime de acțiune.